ai4bharat/Pralekha huggingface dataset:
குடியரசுத் துணைத் தலைவர் செயலகம்
சீக்கியர்களின் வீரம், உறுதிப்பாடு மற்றும் மனித குலத்திற்கு ஆற்றிய பணிகளுக்காக தலைவணங்குகிறேன் : குடியரசுத் துணைத் தலைவர்
வளர்ச்சிப் பணிகளில் இளைஞர்களின் பங்களிப்பை ஊக்குவிக்க வேண்டும்;
‘இந்தியாவில் உள்ள சீக்கிய தலைவர்கள்’ நூல் வெளியீடு
சகிப்புத் தன்மை, அவநம்பிக்கை மிகுந்த உணர்ச்சிகளுக்கு எளிதில் ஆட்படக்கூடிய தற்போதைய காலக்கட்டத்தில், சீக்கியர்கள் மனித குலத்திற்கு ஆற்றிய சேவைகளுக்காவும் அவர்களது வீரம் மற்றும் உறுதிப்பாட்டிற்கு தலைவணங்குவதாக குடியரசுத் துணைத் தலைவர் திரு எம் வெங்கய்ய நாயுடு தெரிவித்துள்ளார். புதுதில்லியில் இன்று  நடைபெற்ற நிகழ்ச்சியில், டாக்டர் பிரப்லீன் சிங் எழுதி பஞ்சாப் பல்கலைக் கழகத்தால் வெளியிடப்படும், ‘ இந்தியாவில் உள்ள சீக்கிய தலைவர்கள்’ நூலை வெளியிட்டு அவர் உரையாற்றினார்.
தற்போது வாழ்ந்து வரும் சீக்கிய தலைவர்களின் சாதனைகளை சித்தரிக்கும் இந்த நூல், சீக்கிய மதத்தை தோற்றுவித்த குருநானக்கிற்கு செலுத்தும் சிறப்பான மரியாதையாக அமையும் என்றும் குடியரசுத் துணைத் தலைவர் தெரிவித்தார். இந்த தேசத்திற்காக குருநானக் அளப்பரிய பங்களிப்பை வழங்கியிருப்பதாக குறிப்பிட்ட குடியரசுத் துணைத் தலைவர், சாதி-மத பாகுபாடின்றி பரம ஏழைகளுக்காக பாடுபடுவது என்ற உறுதிப்பாட்டுடன் திகழ்ந்தவர் என்றும் புகழாரம் சூட்டினார். மக்களுக்காகவும், தேச வளர்ச்சிக்காவும் பாடுபடக்கூடிய சமுதாயத்தை உருவாக்க அடித்தளம் இட்டவர் குருநானக் என்றும் அவர் குறிப்பிட்டார். தேவை ஏற்படும் போதெல்லாம் நாட்டை பாதுகாக்க அரணாக திகழ்ந்தவர்கள் சீக்கியர்கள் என்றும் திரு வெங்கையா நாயுடு தெரிவித்தார்.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்.
இளைஞர் நலன் மற்றும் விளையாட்டு அமைச்சகம்
நிதியுதவி அளிப்பதற்கு பாரா-விளையாட்டுகளை முன்னுரிமை பிரிவில் வைத்துள்ளது மத்திய அரசு: திரு அனுராக் தாகூர்
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர் அளித்த பதிலில் கூறியதாவது:
மாற்றுத்திறனாளி விளையாட்டு வீரர்கள் உட்பட நாட்டில் விளையாட்டுக்களை மேம்படுத்த கீழ்கண்ட திட்டங்களை மத்திய இளைஞர் விவகாரம் மற்றும் விளையாட்டுத்துறை அமைச்சகம் அமல்படுத்துகிறது.
கேலோ இந்தியா திட்டம், தேசிய விளையாட்டுகள் கூட்டமைப்புக்கான உதவி, சர்வதேச விளையாட்டு போட்டிகளில் வெற்றி பெறுபவர்களுக்கும், அவர்களின் பயிற்சியாளர்களுக்கும் சிறப்பு விருதுகள், தேசிய விளையாட்டு விருதுகள், சிறந்த விளயைாட்டு வீரர்களுக்கு ஓய்வூதியம், பண்டிட் தீனதயாள் உபாத்யாய் தேசிய விளையாட்டு நல நிதி, தேசிய விளையாட்டுகள் மேம்பாட்டு நிதி, இந்திய விளையாட்டு ஆணையம் மூலம் விளையாட்டு பயிற்சி மையங்கள் போன்ற திட்டங்கள் அமல்படுத்தப்படுகின்றன.
நிதியுதவி அளிப்பதற்கு பாரா-விளையாட்டுகளை முன்னுரிமை பிரிவில் மத்திய அரசு வைத்துள்ளது. பாரா விளையாட்டு வீரர்களின் பயிற்சிகளுக்கு தேவையான அனைத்து உதவிகளும் வழங்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1779779
வணிகம் மற்றும் தொழில்துறை அமைச்சகம்
சர்வதேச வர்த்தக பிரச்னைகளை தீர்க்க கொவிட்-19 உதவி மையம்: வெளிநாட்டு வர்த்தக தலைமை இயக்குனரகம் நடவடிக்கை
கொவிட் பாதிப்பு அதிகரித்துள்ளதை முன்னிட்டு, கொவிட்-19 உதவி மையத்தை கடந்த மாதம் 26ம் தேதி முதல் வெளிநாட்டு வர்த்தக தலைமை இயக்குனரகம் செயல்படுத்தி வருகிறது.
இது ஏற்றுமதியாளர்கள் சந்திக்கும் பிரச்சனைகள் தொடர்பான தகவல்களை சேகரிக்கிறது. இதன் மூலம் வர்த்தகம் மற்றும் தொழில்துறை சந்திக்கும் பிரச்சனைகள் ஆய்வு செய்யப்பட்டு விரைவாக தீர்க்கப்படுகின்றன.
உதவி மையம் மூலம் பிரச்சனைகள் தீர்க்கப்பட்ட முக்கிய பிரிவுகள்:இறக்குமதி செய்யப்படும் ஆக்ஸிஜன் செறிவூட்டிகள்/ ஆக்ஸிமீட்டர்கள்/கொவிட் தொடர்பான மருத்துவ சாதனங்கள் - ஒழுங்கு முறைகள் மற்றும் வேண்டுகோள் விடுக்கப்பட்ட தளர்வுகள்;உரிமங்கள், ஊக்கத்தொகைகள்
விண்ணப்ப நிலவரம்:வங்கி தொடர்பான பிரச்சனைகள் - ரிசர்வ் வங்கியின் இடிபிஎம்எஸ் முறையில் இடம் பெறாத போக்குவரத்து ரசீதுகள்சுங்கத்துறை அனுமதி தொடர்பான விஷயங்கள்ஆவண சிக்கல்கள்ஏற்றுமதி தொடர்பான வேண்டுகோள்கள் நீட்டிப்புபோக்குவரத்து/துறைமுகம் கையாளுதல் /கப்பலில் அனுப்புதல்/ விமான இயக்கம்
உதவி, கொள்கை விளக்கம் மற்றும் தளர்வுகள் தொடர்பாக கடந்த 15 நாட்களுக்குள், 163 கோரிக்கைகள் பெறப்பட்டு, இவற்றில் 78 முற்றிலும் தீர்க்கப்பட்டன. இந்த தொற்று காலத்தில் ஒருங்கிணைந்து செயல்பட்டு தீர்க்கப்பட்ட முக்கிய பிரச்னைகள்:
தொழில் துறையினர் தங்களது பிரச்னைகளுக்கு தீர்வு காண கொவிட்-19 உதவி மையத்தை நாடலாம். வெளிநாட்டு வர்த்தகம் தலைமை இயக்குனரகத்தின் இணையதளத்தில்  தங்கள் பிரச்னைகளை பதிவு செய்யலாம் அல்லது dgftedi[at]nic[dot]in என்ற முகவரிக்கு மின்னஞ்சல் அனுப்பலாம். பெறப்படும் புகார்களை, இதர அமைச்சகங்கள்/துறைகள் மற்றும் மாநில அரசுகள்/ யூனியன் பிரதேச அரசுகளுடன் முன்னுரிமை அடிப்படையில் விசாரிக்க வர்த்தகத்துறை உறுதியாக உள்ளது.
மேலும் விவரங்களுக்கு https://pib.gov.in/PressReleasePage.aspx?PRID=1717428
-----
(Visitor Counter : 164
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்துதல் துறையின் அனைத்து தரப்பினரையும் சிறு தானியங்கள் மீது சிறப்பு கவனம் செலுத்த வைக்கும் வகையில் ஒரு பொதுவான தளத்தில் கொண்டு வருவதற்காக மத்தியப் பிரதேச மாநிலம் மாண்ட்லா-வில் இரண்டு நாள் சிறுதானிய மாநாட்டுக்கு ஏற்பாடு
மத்தியப் பிரதேச மாநிலம், மாண்ட்லாவில், மத்திய உணவுப் பதப்படுத்துதல் தொழில் துறை இணை அமைச்சர் திரு பிரஹலாத் சிங் படேல், சிறுதானிய திருவிழாவை சனிக்கிழமை தொடங்கி வைத்தார்.
2023-ஆம் ஆண்டை சர்வதேச சிறுதானிய ஆண்டாக ஐநா அறிவித்ததை அடுத்து, உணவு பதப்படுத்துதல் துறை அமைச்சகம், சிறுதானியங்களின் ஊட்டச்சத்து நன்மைகள், மதிப்புக் கூட்டுதல், பயன்பாடு மற்றும் ஏற்றுமதித் திறன் போன்றவை குறித்த விழிப்புணர்வை ஏற்படுத்தும் நோக்கத்துடன் நாட்டில் 20 மாநிலங்களில் 30 மாவட்டங்களில் சிறுதானியத் திருவிழாவை நடத்துகிறது. தமிழ்நாட்டின் தருமபுரி, விருதுநகர் உள்ளிட்ட நாட்டின் 30 மாவட்டங்களில் இந்த திருவிழா, கண்காட்சி மற்றும் மாநாடு நடத்தப்படவுள்ளது.
சிறுதானிய திருவிழாவின் தொடர் நிகழ்வுகளின் ஒரு பகுதியாக 2023 ஜனவரி 21, 22 தேதிகளில் மத்தியப் பிரதேசத்தின் மாண்ட்லாவில் சிறப்பு நிகழ்ச்சிகள் நடைபெறுகின்றன. மண்ட்லா மாவட்டம், கோடோ மற்றும் குட்கி  சிறுதானியங்கள் உற்பத்தியின் மையமாக உள்ளது. இது பிரதமரின் ஒரு மாவட்டம் ஒரு பொருள்  திட்டத்தில் அடையாளம் காணப்பட்டுள்ளது.
இந்நிகழ்ச்சியில் தொடக்க உரை ஆற்றிய மத்திய இணை அமைச்சர் திரு பிரஹலாத் சிங் படேல், சிறுதானியத்தின் முக்கியத்துவம் மற்றும் சிறுதானிய அடிப்படையிலான மதிப்பு கூட்டப்பட்ட பொருட்களுக்கான சந்தை வாய்ப்புகளை எடுத்துரைத்தார். உணவு பதப்படுத்துதல்துறையை வலுப்படுத்த உணவு பதப்படுத்துதல்துறை அமைச்சகம் மேற்கொண்ட பல்வேறு முயற்சிகள் குறித்தும் அவர் விளக்கினார்.
இந்த இரண்டு நாள் நிகழ்வானது, உணவுப் பதப்படுத்தும் துறையின் அனைத்து துறையினரையும் சிறுதானியங்கள் மீது சிறப்பு கவனம் செலுத்தி, ஒரு பொதுவான தளத்தில் கொண்டு வருவதை நோக்கமாகக் கொண்டுள்ளது. பல்வேறு சிறுதானியம் சார்ந்த பொருட்களின் கண்காட்சி மற்றும் விற்பனை, சிறுதானியங்களைப் பதப்படுத்துதல் பற்றிய தகவல் அமர்வுகள் போன்ற விரிவான செயல்பாடுகளை இந்த இரண்டு நாள் நிகழ்ச்சி உள்ளடக்கியுள்ளது. தொழில் வல்லுநர்கள், உணவு பதப்படுத்தும் நிறுவனங்கள், சுய உதவிக் குழுவினர், உழவர் உற்பத்தியாளர் குழுக்கள் உள்ளிட்டோர் இதில் பங்கேற்கின்றனர். கலாச்சார நிகழ்ச்சிகளும் நடைபெறுகின்றன.
130 க்கும் மேற்பட்ட நாடுகளில் பயிரிடப்படும் சிறுதானியங்கள், ஆசியா மற்றும் ஆப்பிரிக்காவில் அரை பில்லியனுக்கும் அதிகமான மக்களுக்கு பாரம்பரிய உணவாக உள்ளது. வாழ்வாதாரத்தை உருவாக்குவதற்கும், விவசாயிகளின் வருமானத்தை அதிகரிப்பதற்கும், உலகம் முழுவதும் உணவு மற்றும் ஊட்டச்சத்து பாதுகாப்பை உறுதி செய்வதற்கும் சிறுதானியங்கள் முக்கியப் பங்காற்றுகின்றன. உலக அளவில் சிறுதானிய உற்பத்தியில் இந்தியா முன்னணியில் உள்ளது. உலக சிறுதானிய உற்பத்தியில் சுமார் 41 சதவீதப் பங்கை இந்தியா கொண்டுள்ளது. சர்வதேச சிறுதானிய ஆண்டாக  2023-ஐ அறிவிக்கக் கோரிய மத்திய அரசின் முன்மொழிவு ஐக்கிய நாடுகளின் பொதுச் சபையால் ஏற்றுக் கொள்ளப்பட்டது. இதையடுத்து சிறுதானிய ஆண்டைக் கொண்டாட மத்திய அரசு பல்வேறு நிகழ்ச்சிகளை நடத்துகிறது.
பிரதமர் அலுவலகம்
மார்ச் 5 அன்று நடைபெறவுள்ள செராவீக் 2021 நிகழ்ச்சியில் சிறப்புரை ஆற்றவுள்ள பிரதமர், செராவீக் சர்வதேச எரிசக்தி மற்றும் சுற்றுச்சூழல் தலைமைத்துவ விருதையும் பெறவிருக்கிறார்
செராவீக்  2021 நிகழ்ச்சியில் மார்ச் 5 அன்று மாலை 7 மணிக்கு காணொலி மூலம் சிறப்புரை ஆற்றவுள்ள பிரதமர், செராவீக் சர்வதேச எரிசக்தி மற்றும் சுற்றுச்சூழல் தலைமைத்துவ விருதையும் பெறவிருக்கிறார்
செராவீக் பற்றி:
டாக்டர் டேனியல் யெர்கின் என்பவரால் 1983-ம் ஆண்டு செராவீக் நிறுவப்பட்டது. அந்தாண்டு முதல் ஒவ்வொரு வருடமும் ஹூஸ்டனில் நடைபெறும் இந்த நிகழ்ச்சி, உலகின் முன்னணி வருடாந்திர எரிசக்தி தளமாக கருதப்படுகிறது.
2021 மார்ச் 1 முதல் 5 ஆம் தேதி வரை காணொலி மூலம் செராவீக் நடைபெறுகிறது
விருது குறித்து:
செராவீக் சர்வதேச எரிசக்தி மற்றும் சுற்றுச்சூழல் தலைமைத்துவ விருது 2016-ம் ஆண்டு நிறுவப்பட்டது.
சர்வதேச எரிசக்தியின் வருங்காலம் மற்றும் சூழலியலுக்கான தலைமைத்துவ உறுதியையும், எரிசக்திக்கான அணுகல், குறைந்த விலையில் கிடைக்க செய்தல் மற்றும் சுற்றுச்சூழல் பாதுகாப்புக்கான தீர்வுகள் மற்றும் கொள்கைகள் வழங்குதலையும் இது அங்கீகரிக்கிறது.
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகள் மற்றும் மூத்த குடிமக்களுக்கு உதவிகள் வழங்கும் நிகழ்ச்சி
மாற்றுத் திறனாளிகள் மற்றும் மூத்த குடிமக்களுக்கு உதவிகள் மற்றும் உபகரணங்கள் வழங்கும் ‘சமாஜிக் அதிகாரித்தா ஷிவிர்’எனும் நிகழ்ச்சி 2021 செப்டம்பர் 17 அன்று கான்பூரில் உள்ள சரோஜினி நகரில் இருக்கும் கோல்டன் பேலசில் நடைபெறவுள்ளது.
இந்திய அரசின் சமூக நீதி மற்றும் அதிகாரமளித்தல் அமைச்சகத்தின் ‘ராஷ்டிரிய வயோஸ்ரீ திட்டத்தின்’ கீழ், இந்திய அரசின் மாற்றுத் திறனாளிகளுக்கு அதிகாரமளித்தல் துறையின் கீழ் இயங்கும் பொதுத்துறை நிறுவனமான ஆலிம்கோவால் இந்த நிகழ்ச்சிக்கு ஏற்பாடு செய்யப்படுகிறது.
59 மாற்றுத்திறனாளிகள் மற்றும் 357 மூத்த குடிமக்களுக்கு ரூ 65.49 லட்சம் மதிப்பிலான 3610 உதவிகள் மற்றும் உதவி உபகரணங்கள் வழங்கப்படும்.
கொவிட்-19 விதிமுறைகளை பின்பற்றி நடத்தப்படவிருக்கும் இந்த நிகழ்ச்சியில் மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் காணொலி மூலம் முதன்மை விருந்தினராக கலந்து கொள்கிறார்.
இதே போன்றதொரு நிகழ்ச்சி ஜம்மு ஆளுநர் மாளிகையிலும் 2021 செப்டம்பர் 17 அன்று நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=17555503
------
(Visitor Counter : 189
சிறப்பு சேவைகள் மற்றும் கட்டுரைகள்
உலக மீனவர் தினம்: மத்திய இணையமைச்சர் எல். முருகன் வாழ்த்து
உலக மீனவர் தினத்தை முன்னிட்டு மத்திய தகவல் ஒலிபரப்பு & மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு. எல். முருகன் வாழ்த்து தெரிவித்துள்ளார்.
இதுகுறித்து அவர் தனது டுவிட்டர் பக்கத்தில் தெரிவித்துள்ள வெளியிட்டுள்ள செய்தியில்,
நவம்பர் -21 உலக மீனவர் தினம்.!!
தமிழும் அமுதும் போல்!! கடலும் அலையும் போல்!! மீனவர் நலனையும், மீன்பிடித் தொழிலையும் போற்றுவோம்!! இந்நாளில் அலைகள் போல் உழைத்து கொண்டிருக்கும் மீனவ சமுதாயத்திற்கு என் இனிய மீனவ தின வாழ்த்துக்கள் என வாழ்த்து தெரிவித்துள்ளார்
சுகாதாரம் மற்றும் குடும்ப நலத்துறை அமைச்சகம்
42.78 கோடியைக் கடந்தது இந்தியாவின் மொத்த கொவிட் தடுப்பூசி எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 42.78 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 52,34,188 முகாம்களில் 42,78,82,261 தடுப்பூசிகள் போடப்பட்டுள்ளன. கடந்த 24 மணி நேரத்தில் 42,67,799 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,05,03,166 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 35,087 பேர் புதிதாகப் பாதிக்கப்பட்டுள்ளனர். இதன் மூலம் குணமடைந்தவர்கள் விழுக்காடு 97.35 சதவீதமாக அதிகரித்துள்ளது.
கடந்த 24 மணி நேரத்தில் 39,097 பேர் தொற்றுக்கு ஆளாகியுள்ளனர்.
தொடர்ந்து 27 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,08,977 ஆக உள்ளது. இது, நாட்டின் மொத்த பாதிப்பில் 1.31 சதவீதமாகும்.
கடந்த 24 மணி நேரத்தில் 16,31,266 பரிசோதனைகளும், இந்தியாவில் இதுவரை மொத்தம் 45,45,70,811 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.22 சதவீதமாகவும், தினசரி தொற்று உறுதி விகிதம் 2.40 சதவீதமாகவும் இன்று பதிவாகியுள்ளது. தொடர்ந்து 33 நாட்களாக இந்த எண்ணிக்கை 3 சதவீதத்திற்குக் குறைவாகவும், 47 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738433
பாதுகாப்பு அமைச்சகம்
2047க்குள் இந்தியாவை வளர்ந்த நாடாக மாற்ற புதிய யோசனைகள் மற்றும் கண்டுபிடிப்புகளுடன் வாருங்கள்: பீகாரில் உள்ள கோபால் நாராயண் சிங் பல்கலைக்கழகத்தில் இளைஞர்களுக்கு பாதுகாப்பு அமைச்சர் திரு ராஜ்நாத் சிங் அழைப்புவிடுத்தார்
புதிய யோசனைகள் மற்றும் கண்டுபிடிப்புகளுடன் வெளிவர வேண்டும் என்று நாட்டின் ஆற்றல்மிக்க இளம் மனங்களுக்கு அழைப்புவிடுத்த பாதுகாப்பு அமைச்சர் திரு ராஜ்நாத் சிங், பிரதமர் திரு நரேந்திர மோடியின் விருப்பப்படி 2047 ஆம் ஆண்டுக்குள் இந்தியாவை வளர்ந்த நாடாக மாற்றுவதற்கு உதவ வேண்டும் என்று கேட்டுக்கொண்டார். பீகாரின் ரோட்டஸ் மாவட்டத்தில் உள்ள கோபால் நாராயண் சிங் பல்கலைக்கழகத்தில் ஜூன் 10, 2023 அன்று பட்டமளிப்பு விழாவில் அவர் உரையாற்றினார்.
கல்வி மற்றும் அறிவைப் பெறுவதில் கவனம் செலுத்துவது போல், நாட்டின் கலாச்சாரங்கள், விழுமியங்கள் மற்றும் மரபுகளுடன் இணைவதற்கும் மாணவர்கள் முக்கியத்துவம் அளிக்க வேண்டும் என்றும் திரு ராஜ்நாத் சிங் வலியுறுத்தினார். "உலகில் உங்களின் மதிப்புகள் உங்கள் அடையாளம் மட்டுமல்ல, உங்கள் பெற்றோர், ஆசிரியர்கள் மற்றும் நாட்டின் அடையாளமும் ஆகும்" என்று அவர் கூறினார்.
இந்தியாவில் ஒரு நபரின் மதிப்பை அவரது அறிவால் மட்டும் அளவிடாமல், மாண்புகள், நடத்தை, மற்றும் திறமை எவ்வாறு நடைமுறை ரீதியாகப் பயன்படுத்தப்படுகிறது என்ற வகையில் அளவிடப்படுவதை எடுத்துக்காட்டிய பாதுகாப்பு அமைச்சர், குணநலன்களை உருவாக்குவதில் கவனம் செலுத்துமாறு மாணவர்களுக்கு அறிவுறுத்தினார். அகங்காரம், அதீத தன்னம்பிக்கை, தன்னை மையப்படுத்திய அணுகுமுறை ஆகியவை வளர்ச்சிக்கு மிகப்பெரிய தடைகள் என்று கூறிய அவர், முன்னேற்றப் பாதையில் அனைவரையும் ஒன்றிணைத்து முன்னேறுவதே குறிக்கோளாக இருக்க வேண்டும் என்றார்.
மாணவர்களின் இதயங்களிலும் மனங்களிலும் கற்றலின் அணையா விளக்கை ஏற்றி வைக்க ஆசிரிய சகோதரர்களுக்குப் பாதுகாப்பு அமைச்சர் அழைப்பு விடுத்தார். இது தனிநபர் ஆளுமையின் மிக முக்கியமான பகுதி என்பதை விவரித்த அவர், இது தனிப்பட்ட வளர்ச்சியை உறுதிப்படுத்துவது மட்டுமின்றி, சமூகத்தின் வளர்ச்சியையும் உறுதி செய்கிறது என்றார்.
புவி அறிவியல் அமைச்சகம்
வங்காள விரிகுடாவின் மேற்கு மத்திய பகுதியில் கடும் சூறாவளிப் புயல் உம்-பன்: மேற்கு வங்கம் மற்றும் வடக்கு ஒடிசா கடற்கரை பகுதிகளுக்கு புயல் எச்சரிக்கை: ஆரஞ்சு தகவல் 
இந்திய வானிலை ஆராய்ச்சி மையம் சமீபத்தில்  விடுத்துள்ள புயல் எச்சரிக்கை: மேற்குவங்க கடலில் மையம் கொண்டள்ள உம்-பன் கடும் சூறாவளிப் புயலானது, கடந்த 6 மணி நேரத்தில், வடக்கு – வடகிழக்கு திசையில், மணிக்கு 15 கிலோ மீட்டர் வேகத்தில் நகர்ந்து வங்காள விரிகுடாவின் மேற்கு மத்தியப் பகுதியில், தெற்கு பாரதீப் வுக்கு 480 கீ.மீ தொலைவிலும், தெற்கு-தென்மேற்கு திகா-வுக்கு  630 கி.மீ தொலைவிலும் மற்றும் தெற்கு மற்றும் தென்-மேற்கு கேபுபாரா  750 கி.மீ தொலைவிலும் இன்று காலை 8.30 மணிக்கு மையம் கொண்டிருந்தது.
இது வங்கக் கடலின் வடமேற்குக்கு குறுக்கே வடக்கு-வடகிழக்கு நோக்கி நகர்ந்து மேற்கு வங்கம்-வங்கதேசம் கடலோரப் பகுதியில் திகா மற்றும் ஹதியா தீவுகள் அருகே சுந்தர்பன்ஸ் பகுதியில் மே 20ம் தேதி மதியம்/ மாலை அதி தீவிர புயலாக மணிக்கு அதிகபட்சம் 165-195 கி.மீ வேகத்தில் கரையை கடக்கும் எனத் தெரிகிறது.
ஆந்திர மாநிலம் விசாகப்பட்டினத்தில் உள்ள டோப்ளர் வானிலை ரேடார் மூலம் உம்-பன் கடும் சூறாவளிப் புயல் தொடர்ந்து கண்காணிக்கப்படுகிறது.
-------
(Visitor Counter : 100
குறு சிறு மற்றும் நடுத்தர தொழில் துறை அமைச்சகம்
காதிப் பொருட்களை உலகளாவிய அளவில் எடுத்துச்செல்லும் வகையில் பொதுமக்கள் அந்த பொருட்களை வாங்கி ஊக்குவிக்க வேண்டும்: மத்திய அமைச்சர்
காதி மற்றும் கிராமத் தொழில்கள் ஆணையத்தால் ஏற்பாடு செய்யப்பட்டுள்ள காதி ஃபெஸ்ட் - 2022 கண்காட்சியை மும்பையில் இன்று மத்திய குறு, சிறு மற்றும் நடுத்தர தொழில்துறை அமைச்சர் திரு நாராயண் ரானே தொடங்கி வைத்தார். இந்த பொருட்காட்சி நவம்பர் 1, 2022 வரை நடைபெறும்.
காதி மற்றும் கிராமத் தொழில்கள் ஆணையம், தேசப்பிதா மகாத்மா காந்தியின் பிறந்தநாளை முன்னிட்டு ஆண்டுதோறும் காதி விழாவை நடத்தி வருகிறது. எனினும் இரண்டு வருட இடைவெளிக்குப் பின்னர் இம்முறை கண்காட்சி ஏற்பாடு செய்யப்பட்டுள்ளது.
கண்காட்சியை துவக்கி வைத்து அமைச்சர் திரு நாராயண் ரானே, இது போன்ற கண்காட்சிகள் மூலமாக காதி மற்றும் கிராமத் தொழில் விற்பனையாளர்கள் சந்தையை நேரடியாக அடைய உதவுகிறது. "இது போன்ற நடவடிக்கைகளின் விளைவாக, 2021-22 ஆம் ஆண்டில், காதி மற்றும் கிராமத் தொழில்கள் ஆணையம் ரூ.257.02 கோடிக்கும் அதிகமான ஏற்றுமதியை பதிவு செய்தது", என்றார்.
"சுதந்திரப் போராட்டத்தின் போது மகாத்மா காந்தி வெள்ளையனே வெளியேறு இயக்கத்தை வார்தாவிலிருந்து தொடங்கி, நாட்டையும் சமுதாயத்தையும் தன்னிறைவு பெறச் செய்வதற்கான பிரச்சாரத்தைத் தொடங்கினார்" என்று திரு ரானே கூறினார். நமது பிரதமர் தற்சார்பு இந்தியாவை உருவாக்க பல்வேறு முயற்சிகளை எடுத்துள்ளார், அவருடைய முயற்சிக்கு நாம் அனைவரும் ஆதரவளிக்க வேண்டும் என்றும் அவர் கூறினார்.
பிரதமர் திரு நரேந்திர மோடியின் ‘காதியிலிருந்து வேலைவாய்ப்பு’ என்ற மந்திரத்தை மீண்டும் வலியுறுத்திய மத்திய அமைச்சர், மும்பையில் நடைபெறும் காதி கண்காட்சியைப் பார்வையிடவும், அதிக அளவில் வாங்கவும் பொதுமக்களுக்கு வேண்டுகோள் விடுத்தார். அவர், “பொருளாதார நடவடிக்கைகளின் மையமாக மும்பை உள்ளது; மும்பை மக்கள் காதியை விளம்பரப்படுத்தினால், காதியை உலகளாவிய அளவில் நிறுவ முடியும்.
சுகாதாரம் மற்றும் குடும்ப நலத்துறை அமைச்சகம்
சார்ஸ்-கோவிட் – 2’ புதிய கோவிட் வைரஸின் மரபணு மாற்ற வரிசைத் தொடரின் தொடக்க நிலை முடிவுகள் அறிவிப்பு
‘சார்ஸ்-கோவிட் – 2’ என்ற வைரஸில் மரபணு மாற்றங்கள் ஏற்பட்டுள்ளதாக இங்கிலாந்திலிருந்து கிடைத்த அறிக்கையின் அடிப்படையில் இந்திய அரசு பல்வேறு முன்னெச்சரிக்கை மற்றும் தடுப்பு நடவடிக்கைகளை மேற்கொண்டு வருகிறது.
• டிசம்பர் 23 முதல் 31-ஆம் தேதி வரை இங்கிலாந்திலிருந்து வரும் அனைத்து விமான சேவைகளும் தற்காலிகமாக ரத்து செய்யப்பட்டுள்ளன.
• இங்கிலாந்திலிருந்து வரும் அனைத்து விமான பயணிகளுக்கும் ஆர்டி-பிசிஆர் பரிசோதனை கட்டாயமாக்கப்பட்டுள்ளது. இந்த பரிசோதனையில் தொற்று உறுதி செய்யப்பட்ட பயணிகளின் மாதிரிகள் இந்திய சார்ஸ்-கோவிட் – 2 மரபணு வரைபட கூட்டமைப்பின் கீழ் உள்ள  10 அரசு ஆய்வகங்களுக்கு அனுப்பி வைக்கப்படுகிறது.
• கோவிட்-19 பரிசோதனை, சிகிச்சை, தனிமைப்படுத்தல் மற்றும் கண்காணிப்பு உத்திகள் குறித்த தேசியப் பணிக்குழு கூட்டம் டிசம்பர் 26 அன்று நடைபெற்றது.
• சார்ஸ் கோவிட்-2 வைரஸின் மரபணு மாற்று வடிவங்களைக் கையாளுவதற்கான நிலையான செயல்பாட்டு நடைமுறைகள்  கடந்த 22-ஆம் தேதி அறிவிக்கப்பட்டது.
கடந்த நம்பர் 25 முதல் டிசம்பர் 23-ஆம் தேதி நள்ளிரவு வரை சுமார் 33,000 பயணிகள் இங்கிலாந்திலிருந்து பல்வேறு விமான நிலையங்கள் வாயிலாக இந்தியா வந்துள்ளனர். இவர்கள் அனைவரும் சம்பந்தப்பட்ட மாநிலங்கள்/ யூனியன் பிரதேசங்களில் ஆர்டி-பிசிஆர் பரிசோதனைக்கு உட்படுத்தப்பட்டு, இது வரை 114 பேருக்கு தொற்று இருப்பது தெரிய வந்துள்ளது. இவர்களது மாதிரிகள் கொல்கத்தா, புவனேஸ்வர், ஐதராபாத், பெங்களூரு மற்றும் தில்லியில் உள்ள 10 இந்திய சார்ஸ்-கோவிட் – 2 மரபணு வரைபட கூட்டமைப்பின் ஆய்வகங்களுக்கு அனுப்பி வைக்கப்பட்டன.
இதனை அடுத்து இங்கிலாந்திலிருந்து வந்த ஆறு பயணிகளிடமிருந்து பெறப்பட்ட மாதிரிகளில் உருமாறிய கொரோனா பாதிப்பு இருப்பது தெரியவந்துள்ளது. பெங்களூர் ஆய்வகத்தில் மூன்று மாதிரிகள், ஐதராபாத் ஆய்வகத்தில் 2 மாதிரிகள், புனே ஆய்வகத்தில் 1 மாதிரியில் உருமாறிய கொரோனா வைரஸின் பாதிப்பு கண்டறியப்பட்டுள்ளது.
பாதிக்கப்பட்ட ஆறு பேரும் அந்தந்த மாநில அரசுகளின் வழிகாட்டுதலின்படி தனி அறையில் தனிமைப்படுத்தப்பட்டு, அவர்களுக்கு சிகிச்சை வழங்கப்பட்டு வருகிறது. அவர்களுடன் தொடர்பில் இருந்தவர்களும் தனிமைப்படுத்தப்பட்டுள்ளனர். அவர்களுடன் பயணித்தவர்கள், குடும்பத்தினர் மற்றும் அவர்களுடன் சம்பந்தப்பட்டவர்களை விரிவாக கண்காணிக்கவும் நடவடிக்கைகள் மேற்கொள்ளப்பட்டு வருகின்றன.
நிலைமை தொடர்ந்து கண்காணிக்கப்பட்டுவருவதோடு, கண்காணிப்பு, கட்டுப்பாடு, பரிசோதனைகள், தொற்று உறுதிசெய்யப்பட்ட மாதிரிகளை மரபணு வரைபட கூட்டமைப்பு ஆய்வகங்களுக்கு அனுப்பி வைப்பது ஆகியவை தொடர்பான ஆலோசனைகள் மாநிலங்களுக்கு முறையாக வழங்கப்பட்டு வருகின்றன.
இதுவரை டென்மார்க், நெதர்லாந்து, ஆஸ்திரேலியா, இத்தாலி, ஸ்வீடன், ஃபிரான்ஸ், ஸ்பெயின், சுவிட்சர்லாந்து, ஜெர்மனி, கனடா, ஜப்பான், லெபனான் மற்றும் சிங்கப்பூர் ஆகிய நாடுகளில் மாறுபட்ட கொரோனா வைரஸின் பாதிப்பு உறுதி செய்யப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1684281
ரசாயனம் மற்றும் உரங்கள் அமைச்சகம்
கோவிட் 19 நோய் காரணமாக ஏற்பட்டுள்ள பல சவால்கள் இருந்தபோதிலும் என். பி. கே  உரங்கள் சுஃபாலா விற்பனையில் 35 சதவிகிதம் அதிகரித்துள்ளது: RCF சாதனை.
கோவிட்-19 நோய் காரணமாக அறிவிக்கப்பட்டுள்ள பொது முடக்கத்தால் ஏற்பட்டுள்ள போக்குவரத்து மற்றும் பிற சவால்கள் பல இருந்தபோதிலும், மத்திய இரசாயனம் மற்றும் உரங்கள் துறை அமைச்சகத்தின் கீழ் செயல்படும் பொதுத்துறை நிறுவனமான ராஷ்ட்ரிய இரசாயன உர நிறுவனம்  தனது என்.பி.கே உரங்கள் சுஃபாலா விற்பனையில் சிறந்த சாதனையைப் பதிவு செய்துள்ளது. 2019 ஆம் ஆண்டு ஏப்ரல் மாதத்துடன் ஒப்பிடுகையில், இந்த ஆண்டு ஏப்ரல் மாதத்தில் சுஃபாலா விற்பனை 35.47 சதவீதம் அதிகரித்துள்ளது.
விவசாயிகள், உயர் விளைச்சலின் பலன்களைப் பெறும் வண்ணம், விவசாய ஊட்டச்சத்துக்கான தேவைகளைப் பூர்த்தி செய்வதற்கு உற்சாகத்துடன் பங்காற்றுவதற்காக RCF க்கு மத்திய ரசாயனம் மற்றும் உரங்கள் துறை அமைச்சர் திரு. டி வி சதானந்த கவுடா பாராட்டுக்களைத் தெரிவித்துள்ளார். கோவிட்-19 பெருந்தொற்று பரவாமல் தடுப்பதற்காக அறிவிக்கப்பட்டுள்ள பொது முடக்கத்தினால் நேரிடும் பிரச்சினைகளை எதிர்கொள்வதற்கு இந்திய விவசாயிகளுக்கு உதவுவதற்காக, தமது அமைச்சகத்தின் கீழ் செயல்படும் பல்வேறு பொதுப்பணித் துறை உர அமைப்புகள் கடினமாக உழைத்து வருவது குறித்து அவர் திருப்தி தெரிவித்தார்.
விதைப்புப் பருவத்தின் போது, உரங்களின் உற்பத்தி, போக்குவரத்து, விநியோகம் ஆகியவை தங்கு தடையின்றி நடைபெறுவதற்காக, தம்முடைய உரங்கள் துறை அமைச்சகம் தவிர, தாமும் மாநிலங்கள், யூனியன் பிரதேசங்களின் வேளாண்துறை அமைச்சர்களுடனும், மத்திய/மாநில சம்பந்தப்பட்ட இதர துறைகளுடன் நேரடி தொடர்பில் இருப்பதாகவும் திரு கவுடா கூறினார்.
(
அறிவியல் மற்றும் தொழில்நுட்பத்துறை
காற்றின் தரத்தை மதிப்பிட புதிய கண்காணிப்பு முறை
காற்றின் தரம் மோசமாக இருப்பதால், உலகெங்கிலும், ஆண்டுதோறும் 7.5 மில்லியன் மரணங்கள் நிகழ்வதாக உலக சுகாதார நிறுவனத்தின் அறிக்கை தெரிவிக்கிறது. காற்றின் தரம் தொடர்பான அலகுகளை முறையாக கண்காணித்து மதிப்பீடு செய்யும் புதிய முறை ஒன்று உருவாக்கப்பட்டுள்ளது. விசாகப்பட்டினம் காயத்திரி வித்யா பரிஷத் அறிவியல் தொழில்நுட்ப ஆய்வு மையத்தின் இயக்குநர் பேராசிரியர் ராவ் தடவர்த்தி, மத்திய அறிவியல் தொழில்நுட்பத்துறையின் தூய்மையான காற்றுக்கான ஆராய்ச்சித் திட்டத்தின் உதவியுடன், இப்புதிய முறையை உருவாக்கியுள்ளார். விரிவான தகவல்களுக்கு : https://pib.gov.in/PressReleasePage.aspx?PRID=1645699
-----
(Visitor Counter : 144
குடியரசுத் துணைத் தலைவர் செயலகம்
ராமபிரானின் வாழ்க்கைப் பாடத்தை கற்று நல்வழியில் மக்கள் செல்ல வேண்டும் - குடியரசுத் துணை தலைவர் வேண்டுகோள்
அடுத்த தலைமுறையினர், பகவான் ராமரின் வாழ்க்கை மற்றும் நற்குணங்களைக் கற்று, அவர் காட்டிய நல்வழியில் செல்ல வேண்டும் என குடியரசுத் துணைத் தலைவர் திரு.வெங்கையா நாயுடு வேண்டுகோள் விடுத்துள்ளார்.
‘‘தவாஸ்மி: ராமாயணா பார்வையில் வாழ்க்கை மற்றும் திறமைகள்’’ என்ற தலைப்பிலான புத்தகத்தை காணொலிக் காட்சி மூலம் அவர் வெளியிட்டார்.
இந்நிகழ்ச்சியில் உரையாற்றிய திரு. வெங்கையா நாயுடு, ‘‘உண்மையும், நீதியும் ஒவ்வொருவரின் வாழ்விலும் ஒரு அங்கமாக இருக்க வேண்டும் என்பதை ராம பிரானின் வாழ்க்கையும், பேச்சும், செயல்பாடுகளும் விவரிக்கின்றன. குடும்பத்தினர், ஆசிரியர்கள், எதிரிகளுடனான அவரது உறவு ஆகியவை வாழ்க்கையில் ஏற்படும் சவால்களை எப்படி வலுவாக எதிர்கொள்ள வேண்டும் என்பதைக் காட்டுகிறது’’ என்றார்.
பகவான் ராமரை `மர்யாதா புருசோத்தமா’ எனக் குறிப்பிட்ட குடியரசு துணைத் தலைவர், அவர் சிறந்த ஆட்சியாளராக செயல்பட்டு மக்கள் மனதில் எப்போதும் இடம் பிடித்தார் என்றார்.
ராமாயணம் என்றும் அழியாத இதிகாசம் என குறிப்பிட்ட அவர், அது இந்தியாவின் ஒட்டுமொத்த கலாச்சாரப் பாரம்பரியத்தில் பொதிந்துள்ளது என்றார். ராமர் கூறியவற்றை, ஏராளமான புலவர்கள் மற்றும் முனிவர்கள் ராமாயணமாக பல மொழிகளில் எழுதியுள்ளனர் என்பதை அவர் சுட்டிக் காட்டினார். ‘‘உலகில் எந்த ஒரு இதிகாசமும் ராமாயணம் போல், மீண்டும், மீண்டும் பல வழிகளில் சுவாரசியமாக எழுதப்படவில்லை’’ என குடியரசுத் துணைத் தலைவர் கூறினார்.
வால்மீகி ராமாயணம், முதல் இதிகாசம் மட்டும் அல்ல, என்றும் மதிப்பிழக்காத காலவரையற்ற நிலையான இதிகாசம் எனவும், அது படித்தவர்களையும், படிக்காதவர்களையும் கவரக்கூடியது எனவும் குடியரசு துணைத் தலைவர் குறிப்பிட்டார்.
நேர்மறையான சிந்தனைகளுடன், முழுமையான வாழ்க்கை வாழ, இளைஞர்களை ராமாயணம் ஊக்குவிக்கிறது என்று அவர் கூறினார்.
‘‘தீமை, குறும்பு, வன்முறைக்கு எதிரான நேர்மையான வெற்றியை நாம் கொண்டாடுகிறோம்’’ என அவர் குறிப்பிட்டார்.
ராவணனை வீழ்த்தியபின், ராமரை இலங்கையில் இருக்கும்படி, லட்சமணன் கேட்டுக் கொண்டார். ஆனால், அதற்கு மறுப்பு தெரிவித்த ராமர், ‘‘தாயும், தாய் நாடும் சொர்க்கத்தை விட மேலானவை’’ எனக் கூறியதாக திரு.வெங்கையா நாயுடு குறிப்பிட்டார்.
இந்த அறிவுரையை மக்கள் என்றும் கருத்தில் கொண்டு, வேலை தேடி வெளிநாடு சென்றாலும், தாய்நாட்டை எப்போதும் நினைவில் கொள்ள வேண்டும் என்று திரு.வெங்கையா நாயுடு கேட்டுக் கொண்டார்.
நான்கு பாகங்களாக வெளியாகியுள்ள தாவாஸ்மி புத்தகத்தை நீண்ட ஆராய்ச்சிக்குப்பின் இளைஞர்கள் அடங்கிய குழு தயாரித்துள்ளது. இது ராமாயண கதையை தந்தை மற்றும் மகளுக்கும் இடையேயான உரையாடல் போல் சுவாரஸ்யமான அனுபவமாக உள்ளது.
கதைகளைப் படித்துவிட்டு தூங்கும் பழக்கம் மறைந்து வருவது குறித்து கவலை தெரிவித்த திரு.வெங்கையா நாயுடு, ‘‘தவாஸ்மி புத்தகம், அந்தப் பழக்கத்தை மீண்டும் ஏற்படுத்தும் முயற்சி. இந்த நான்கு தொகுப்புகளும், நல்ல தூக்க நேர கதைகள்’’ எனக் குறிப்பிட்டார்.
இந்தப் புத்தகங்களை எழுதிய திரு ராலாபண்டி ஸ்ரீராமா சக்ரதர், திருமதி அமரா சாரதா தீப்தி மற்றும் தவாஸ்மி புத்தகத்தை வெளியிட்ட குழுவினரை திரு.வெங்கையா நாயுடு பாராட்டினார்.
மத்திய லஞ்ச ஒழிப்பு முன்னாள் ஆணையர் திரு கே.வி.சவுத்திரி, பள்ளி மாணவர்கள், ஆசிரியர்கள் உள்ளிட்ட பலர் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670553